ফেসবুক, হোয়াটসঅ্যাপ ও ইনস্টাগ্রাম বিশ্বব্যাপী কাজ করছে না
ফেসবুক, হোয়াটঅ্যাপ এবং ইনস্টাগ্রাম- এই তিনটি সামাজিক মাধ্যম প্ল্যাটফর্ম সমস্যার কারণে ব্যবহার করা যাচ্ছে না। বিশ্বব্যাপী এই প্ল্যাটফর্মগুলো ব্যবহারে সমস্যা তৈরি হয়েছে।
সার্ভারে দীর্ঘ সময় ধরে সমস্যার কারণে এই মাধ্যমগুলো অচল হয়ে পড়েছে। বেশ কয়েক ঘন্টা ধরে প্ল্যাটফর্মগুলো কাজ করছে না। এত দীর্ঘ সময় এই তিনটি সোশাল মিডিয়া প্ল্যাটফর্ম বন্ধ থাকা বেশ বিরল বলে বিশেষজ্ঞরা বলছেন।
তিনটি প্ল্যাটফর্মই ফেসুবকের মালিকানাধীন। ওয়েবসাইট বা স্মার্টফোন কোন ডিভাইস দিয়েই এই মাধ্যমগুলোতে ঢোকা যাচ্ছে না।
ডাউনডিটেক্টার নামে যে প্রযুক্তি দিয়ে এই মাধ্যমগুলোর ব্যবহার ট্র্যাক করা যায়, সেটি হোয়াটসঅ্যাপ ব্যবহারে প্রায় ৮০ হাজার সমস্যার রিপোর্ট পেয়েছে এবং ফেসুবকের ক্ষেত্রে এই সংখ্যা ৫০ হাজারের বেশি।
ওয়েবসাইট থেকে পাওয়া তথ্যে জানা যাচ্ছে ফেসবুক ব্যবহারে পৃথিবীর সব দেশে সমস্যা হচ্ছে।
এই সমস্যার কারণ সম্পর্কে আনুষ্ঠানিকভাবে এখনও কিছু জানানো হয়নি।
ফেসবুক বলেছে : "কিছু মানুষ আমাদের অ্যাপ এবং প্রোডাক্ট ব্যবহার করতে পারছেন না এ বিষয়ে আমরা অবগত রয়েছি। আমরা যত দ্রুত সম্ভব পরিস্থিতি স্বাভাবিক করার চেষ্টা করছি। মানুষের অসুবিধার জন্য আমরা দুঃখপ্রকাশ করছি।"
সমস্যার কারণে এসব জনপ্রিয় সোশাল মিডিয়ার লক্ষ লক্ষ ব্যবহারকারী সমস্যায় পড়েছেন।
বিশ্বে প্রতিদিন ২০০ কোটি মানুষ ফেসবুক ব্যবহার করেন বলে বলা হয়।
বিবিসি বাংলার আরও খবর:

ফেসবুক, হোয়াটঅ্যাপ এবং ইনস্টাগ্রাম- এই তিনটি সামাজিক মাধ্যম প্ল্যাটফর্ম সমস্যার কারণে ব্যবহার করা যাচ্ছে না। বিশ্বব্যাপী এই প্ল্যাটফর্মগুলো ব্যবহারে সমস্যা তৈরি হয়েছে।